钦定古今图书集成/明伦汇编/氏族典/第043卷 > 《四川总志》 > 裨谌
## 钦定古今图书集成/明伦汇编/氏族典/第043卷 > 《四川总志》 > 裨谌

按《左传》襄公三十一年：“子产之从政也，择能而使之。
冯简子能断大事，子太叔美秀而文，公孙挥能知四
国之为而辨于其大夫之族姓、班位、贵贱、能否，而又
善为辞令，裨谌能谋，谋于野则获，谋于邑则否。郑国
将有诸侯之事，子产乃问四国之为于子羽，且使多
为辞令，与裨谌乘以适野，使谋可否，而告冯简子使断之，事成，乃授子太叔，使行之以应对宾客，是以鲜
有败事。